خانی نیوز:
نۆشداران دیار كریه، رۆژانه راهێنانێن سڤك یێن وهرزشى بۆ دەمێ 15 خولهكان ل دهمێ سپێدههیان، ترسا مرنێ کێم دکەن، ئەڤ چەندە ژی بۆ کەسێن دانعهمر یا باشه.
د. دیڤید ھۆبین، د کۆنگرهیێ یورۆ پرێڤێنت دا ل فرەنسا گۆت: عەمرێ مەزن نە بھانەیە بۆ نهكرنا راھێنانێن وەرزشی یێن سپێدەھیان، ژبهركو راھێنانێن وەرزشی ب رهنگهكێ رێكخستی باندۆرێ ل ساخلەما مرۆڤى دکەت.
نۆشدارێ ناڤبری و تیمێ وی باندۆرا راھێنانێن وەرزشی یێن رێکخستی ل سەر ساخلەمیا دانعەمران شرۆڤەکرن، ئهو ژی ب رێیا دووڤچوونا ساخلەمیا وان و ھژمارا مرییان د كڤانێ ھزار دانعەمرێن فرەنسی دا ل سالا 2001.
ههروهسا گۆتیه: راھێنانێن وەرزشی ل سپێدههیان بۆ ساخلەمیێ گەلەک ب مفانە، ھندی راھێنان زێدەتر ژی بن رێژا مرنێ یا ب ئەگەرێن نەخۆشیێن دلی و پەنجەشیێرێ کێمتر لێ دھێت.
ڤەکۆلەران ئاشکرا ژی کر، پێدڤییە مرۆڤێن دانعهمر ھێدی ھێدی ئاستێ چالاکیێن خوەیێن وەرزشی زێدە بکەن و بلەز شێوازێ ژیانا خوە نەگوھۆرن.